ROZHODNUTIE KOMISIE

z 23. marca 2005,

ktorým sa stanovujú revidované ekologické kritériá na udelenie environmentálnej značky Spoločenstva detergentom na ručné umývanie riadu

[oznámené pod číslom K(2005) 1026]

(Text s významom pre EHP)

(2005/342/ES)

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na nariadenie Európskeho parlamentu a Rady (ES) č. 1980/2000 zo 17. júla 2000 o revidovanej metóde Spoločenstva pri udeľovaní environmentálnej značky (1), a najmä na druhý pododsek jeho článku 6 ods. 1,

po porade s Výborom Európskej únie na udeľovanie environmentálnej značky,

keďže:

V záujme jasnosti by sa rozhodnutie 2001/607/ES malo preto nahradiť.

Revidované ekologické kritériá by mali byť v platnosti štyri roky.

Opatrenia stanovené v tomto rozhodnutí sú v súlade so stanoviskom výboru zriadeného článkom 17 nariadenia (ES) č. 1980/2000,

PRIJALA TOTO ROZHODNUTIE:

Článok 1

Skupina výrobkov „detergenty na ručné umývanie riadu“ zahŕňa:

Do tejto skupiny výrobkov patria výrobky na použitie v domácnosti aj na profesionálne použitie.

Článok 2

Na to, aby mohla byť detergentom na ručné umývanie riadu udelená environmentálna značka Spoločenstva podľa nariadenia (ES) č. 1980/2000, musí detergent patriť do skupiny výrobkov „detergenty na ručné umývanie riadu“ a musí spĺňať ekologické kritériá uvedené v prílohe k tomuto rozhodnutiu.

Článok 3

Ekologické kritériá pre skupinu výrobkov „detergenty na ručné umývanie riadu“, ako aj príslušné požiadavky na hodnotenie a overovanie sú v platnosti do 31. decembra 2008.

Článok 4

Na správne účely sa skupine výrobkov „detergenty na ručné umývanie riadu“ prideľuje číselný kód 019.

Článok 5

Rozhodnutie 2001/607/ES sa zrušuje.

Článok 6

Environmentálne značky udelené pred oznámením tohto rozhodnutia výrobkom patriacim do skupiny výrobkov „detergenty na ručné umývanie riadu“ sa môžu používať do 31. marca 2006.

Ak boli žiadosti o udelenie environmentálnej značky výrobkom patriacim do skupiny výrobkov „detergenty na ručné umývanie riadu“ predložené pred dátumom oznámenia tohto rozhodnutia, týmto výrobkom sa môže udeliť environmentálna značka podľa podmienok uvedených v rozhodnutí 2001/607/ES. V takýchto prípadoch sa môže environmentálna značka používať do 31. marca 2006.

Článok 7

Toto rozhodnutie je určené členským štátom.

(1) Ú. v. ES L 237, 21.9.2000, s. 1.

(2) Ú. v. ES L 214, 8.8.2001, s. 30.

PRÍLOHA

RÁMEC

Na splnenie podmienok na udelenie environmentálnej značky musí detergent na ručné umývanie riadu (ďalej len „výrobok“) patriť do skupiny výrobkov definovaných v článku 1 a spĺňať kritériá tejto prílohy.

Ciele kritérií

Cieľom týchto kritérií je podpora:

— zníženia vypúšťania toxických alebo inak znečisťujúcich látok do vodného prostredia,

— zníženia alebo prevencie rizík pre životné prostredie a ľudské zdravie, ktoré vyplývajú z používania nebezpečných látok,

— minimalizácie odpadov z obalov,

— informácií, ktoré zákazníkovi umožnia používať výrobok takým spôsobom, ktorý je účinný a minimalizuje vplyv na životné prostredie.

Kritériá sú stanovené na takých úrovniach, ktoré podporujú označovanie detergentov na ručné umývanie riadu s malým vplyvom na životné prostredie.

Požiadavky na hodnotenie a overovanie

Osobitné požiadavky na hodnotenie a overovanie sú uvedené v každom kritériu.

V prípade potreby sa môžu použiť iné skúšobné metódy, ako sú metódy vyznačené pre každé kritérium, ak príslušný orgán posudzujúci žiadosť uzná ich ekvivalenciu.

V prípade, že sa neuvádzajú žiadne skúšky alebo sa uvádzajú ako skúšky používané na overovanie alebo monitorovanie, sa príslušné orgány spoľahnú na vyhlásenia a dokumentáciu, ktoré predložil žiadateľ, a/alebo na nezávislé overenia.

V prípade potreby môžu príslušné orgány požadovať sprievodnú dokumentáciu a môžu vykonať nezávislé overovania.

Ak sa od žiadateľa vyžaduje, aby predložil vyhlásenia, dokumentáciu, protokoly o analytických skúškach alebo iné dôkazové materiály dokumentujúce súlad s kritériami, rozumie sa tým, že tieto materiály môžu, podľa situácie, pochádzať od žiadateľa a/alebo jeho dodávateľa (-ov) a/alebo ich dodávateľa (-ov) atď.

Pri odkazoch na zložky tieto zahŕňajú látky a prípravky.

Dodatok I predstavuje novú revidovanú databázu zložiek detergentov (zoznam DID), verziu z 30. júna 2004, ktorá obsahuje najčastejšie používané zložky v detergentných prípravkoch. Časť A zoznamu DID sa používa na odvodenie údajov pre výpočet hodnôt CDVtox a na vyhodnotenie biologickej odbúrateľnosti povrchovo aktívnych látok.

V prípade potreby môže žiadateľ použiť nasledujúce revízie databázy zložiek detergentov, keď sa stanú dostupné.

Pokiaľ ide o zložky, ktoré nie sú obsiahnuté v časti A zoznamu DID, žiadateľ na vlastnú zodpovednosť použije postup uvedený v časti B dodatku I.

Pokiaľ ide o zložky, ktoré nie sú obsiahnuté v zozname DID, žiadateľ môže použiť prístup poskytnutia potrebnej dokumentácie o anaeróbnej odbúrateľnosti, ktorá je opísaná v dodatku II.

Príslušným orgánom sa odporúča, aby pri posudzovaní žiadostí a sledovaní súladu s kritériami uvedenými v tejto prílohe zohľadnili vykonávanie uznávaných systémov environmentálneho manažérstva, akými sú EMAS alebo ISO 14001. (Poznámka: Vykonávanie takýchto systémov riadenia sa nevyžaduje.)

EKOLOGICKÉ KRITÉRIÁ

1. Toxicita pre vodné organizmy

Toxicita pri kritickom objeme zriedenia (CDVtox) sa pre každú zložku (i) vypočítava podľa tejto rovnice:

kde hmotnosť (i) je hmotnosť zložky (v gramoch) na odporúčanú dávku na 1 liter umývacej vody na riad, DF (i) je faktor odbúrateľnosti a chronická TF (i) je faktor toxicity zložky (v miligramoch na liter).

Hodnoty DF a chronickej TF sú uvedené v databáze zložiek detergentov, časť A zoznamu (časť A zoznamu DID) (dodatok I). Ak sa príslušná zložka nenachádza v časti A zoznamu DID, žiadateľ odhadne sledované hodnoty podľa postupu opísaného v časti B zoznamu DID (dodatok 1). Celková CDVtox výrobku je súčtom CDVtox všetkých zložiek výrobku.

CDVtox odporúčanej dávky na 1 liter vody na umývanie riadu nepresiahne 4 200 l.

Hodnotenie a overovanie: Príslušnému orgánu sa predloží presné chemické zloženie výrobku spolu s podrobnosťami o výpočtoch CDVtox, ktorými sa preukáže súlad s týmto kritériom.

2. Biologická odbúrateľnosť povrchovo aktívnych látok

a) Ľahká biologická odbúrateľnosť (aeróbna)

Každá povrchovo aktívna látka použitá vo výrobku musí byť ľahko biologicky odbúrateľná.

Hodnotenie a overovanie: Príslušnému orgánu sa predloží presné chemické zloženie výrobku, ako aj opis funkcie každej zložky. Časť A zoznamu DID (dodatok I) ukáže, či konkrétna povrchovo aktívna látka je aeróbne biologicky odbúrateľná, alebo nie je (povrchovo aktívne látky s označením „R“ v kolónke o aeróbnej biologickej odbúrateľnosti sú ľahko biologicky odbúrateľné). Pri povrchovo aktívnych látkach, ktoré sa nenachádzajú v časti A zoznamu DID, sa predložia dôležité informácie získané z literatúry alebo iných zdrojov, alebo výsledky príslušných skúšok, ktorými sa preukáže ich aeróbna biologická odbúrateľnosť. Skúšky na ľahkosť biologickej odbúrateľnosti sú tie skúšky, ktoré sa uvádzajú v nariadení Európskeho parlamentu a Rady (ES) č. 648/2004 z 31. marca 2004 o detergentoch (1). Povrchovo aktívne látky sa považujú za ľahko odbúrateľné, ak úroveň biologickej odbúrateľnosti (mineralizácie), nameraná v súlade s jednou z týchto piatich skúšok, je aspoň 60 % za 28 dní: skúška na CO2 v uzavretom priestore nad látkou (OECD 310), upravená Sturmova skúška vývoja oxidu uhličitého (CO2) (OECD 301B; smernica 67/548/EHS, príloha V.C.4-C), skúška v uzavretej nádobe (OECD 301D; smernica 67/548/EHS, príloha V.C.4-E), manometrická respirometria (OECD 301F; smernica 67/548/EHS, príloha V.C.4-D) alebo skúška MITI (I) (OECD 301C; smernica 67/548/EHS, príloha V.C.4-F), alebo im ekvivalentné skúšky podľa ISO. V závislosti od fyzikálnych vlastností povrchovo aktívnej látky, ak je úroveň jej biologickej odbúrateľnosti aspoň 70 % za 28 dní, na potvrdenie ľahkej biologickej odbúrateľnosti sa môže použiť jedna z týchto skúšok: úbytok rozpusteného organického uhlíka (ROU) (OECD 301A; smernica 67/548/EHS, príloha V.C.4-A) alebo modifikovaná metóda OECD na sledovanie úbytku ROU (OECD 301E; smernica 67/548/EHS, príloha V.C.4-B), alebo im ekvivalentné skúšky podľa ISO. Použiteľnosť skúšobných metód založených na meraní rozpusteného organického uhlíka je potrebné primeraným spôsobom zdôvodniť, pretože tieto metódy by mohli poskytovať výsledky o odstraňovaní, a nie o biologickej odbúrateľnosti. Pri skúškach ľahkej aeróbnej biologickej odbúrateľnosti vzorky sa nepoužije predbežná úprava. Zásada 10-dňového okna sa neuplatňuje.

b) Anaeróbna biologická odbúrateľnosť

Každá povrchovo aktívna látka použitá vo výrobku má byť pri anaeróbnych podmienkach biologicky odbúrateľná.

Hodnotenie a overovanie: Príslušnému orgánu sa predloží skutočné chemické zloženie výrobku, ako aj opis funkcie každej zložky. Časť A zoznamu DID (dodatok I) označuje, či konkrétna povrchovo aktívna látka je anaeróbne biologicky odbúrateľná, alebo nie je (povrchovo aktívne látky s označením „Y“ v kolónke o anaeróbnej biologickej odbúrateľnosti pri anaeróbnych podmienkach). Pri povrchovo aktívnych látkach, ktoré nie sú zahrnuté do časti A zoznamu DID, sa poskytne príslušná informácia z literatúry alebo iných zdrojov, alebo výsledky príslušných skúšok, ktoré preukážu, že takéto látky sú anaeróbne biologicky odbúrateľné. Referenčnou skúškou anaeróbnej biologickej odbúrateľnosti je OECD 311, ISO 11734, ECETOC č. 28 (jún 1988) alebo ekvivalentná skúšobná metóda, pričom konečná biologická odbúrateľnosť pri anaeróbnych podmienkach musí dosiahnuť minimálne 60 %. Na dokumentovanie dosiahnutia aspoň 60 % konečnej biologickej odbúrateľnosti možno použiť aj skúšobné metódy s napodobením podmienok v primeranom anaeróbnom prostredí (pozri dodatok II).

3. Nebezpečné, rizikové alebo toxické látky alebo prípravky

a) Výrobok nesmie obsahovať tieto zložky, a to ani ako súčasť chemického zloženia, ani ako súčasť žiadneho prípravku zahrnutého do chemického zloženia: — alkylfenoletoxyláty (APEO) a ich deriváty, — EDTA, kyselina etyléndiamíntetraoctová a jej soli, — NTA (nitrilotriacetát), — nitrované pižmá a polycyklické pižmá vrátane, napríklad: — xylénové pižmo: 5-terc-butyl-2, 4, 6-trinitro-m-xylén, — ambretové pižmo: 4-terc-butyl-3-metoxy-2,6-dinitrotoluén, — moskén: 1, 1, 3, 3, 5-pentametyl-4,6-dinitroindán, — tibetínové pižmo: 1-terc-butyl-3, 4, 5-trimetyl-2,6-dinitrobenzén, — ketónové pižmo: 4’-terc-butyl-2’,6’-dimetyl-3’,5’-dinitroacetofenón, — HHCB (1, 3, 4, 6, 7, 8-hexahydro-4, 6, 6, 7, 8, 8-hexametylcyklopenta(g)-2-benzopyrán), — AHTN (6-acetyl-1, 1, 2, 4, 4, 7-hexametyltetralín). Hodnotenie a overovanie: Žiadateľ poskytne vyhlásenie, podľa potreby aj vyhlásenia výrobcov zložiek, ktorým potvrdí, že uvedené látky sa vo výrobku nenachádzajú.

b) Kvartérne amónne soli, ktoré nie sú ľahko biologicky odbúrateľné, sa nepoužijú ani ako súčasť chemického zloženia, ani ako súčasť ktoréhokoľvek prípravku zahrnutého do chemického zloženia. Hodnotenie a overovanie: Žiadateľ predloží dokumentáciu s opisom biologickej odbúrateľnosti akejkoľvek použitej kvartérnej amónnej soli.

c) Do výrobku sa nezahŕňa žiadna zložka (látka ani prípravok), ktorá má priradenú akúkoľvek z týchto rizikových viet alebo akúkoľvek ich kombináciu v súlade so smernicou Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok ( 2 ) a jej zmien a doplnení alebo smernice Európskeho parlamentu a Rady 1999/45/ES z 31. mája 1999 o aproximácii zákonov, iných právnych predpisov a správnych opatrení členských štátov o klasifikácii, balení a označovaní nebezpečných prípravkov ( 3 ) a jej zmien a doplnení: R40 (obmedzené dôkazy možnosti karcinogénneho účinku), R45 (môže spôsobovať rakovinu), R46 (môže spôsobovať dedičné genetické poškodenie), R49 (môže spôsobiť rakovinu pri vdýchnutí), R68 (možné riziká ireverzibilných účinkov), R50-53 (veľmi toxický pre vodné organizmy a môže spôsobovať dlhodobé nepriaznivé účinky vo vodnom prostredí), R51-53 (toxický pre vodné organizmy a môže spôsobovať dlhodobé nepriaznivé účinky vo vodnom prostredí), R59 (nebezpečný pre ozónovú vrstvu), R60 (môže poškodiť plodnosť), R61 (môže spôsobiť poškodenie nenarodeného dieťaťa), R62 (možné riziko poškodenia plodnosti), R63 (možné riziko poškodenia nenarodeného dieťaťa), R64 (môže spôsobiť poškodenie dojčiat). Osobitné požiadavky sú predpísané pre biocídy ako súčasti chemického zloženia alebo ako súčasti akéhokoľvek prípravku zahrnutého do chemického zloženia (pozri nižšie uvedené kritérium o biocídoch). Uvedené požiadavky sa vzťahujú na každú zložku (látku alebo prípravok), ktorej obsah presahuje 0,01 % hmotnosti konečného výrobku. To zahŕňa aj každú zložku použitú v ktoromkoľvek prípravku v chemickom zložení, ktorá presahuje 0,01 % hmotnosti konečného výrobku. Hodnotenie a overovanie: Poskytnú sa kópie kariet bezpečnostných údajov materiálov všetkých zložiek (látok aj prípravkov). Žiadateľ predloží vyhlásenie vyhotovené výrobcom zložiek, ktoré dokumentuje súlad s týmto kritériom.

4. Biocídy

a) Výrobok môže obsahovať biocídy len na jeho stabilizáciu a v dávke primeranej na tento účel. Toto sa nevzťahuje na povrchovo aktívne látky, ktoré tiež môžu mať biocídne vlastnosti. Hodnotenie a overovanie: Predložia sa kópie kariet bezpečnostných údajov materiálov akýchkoľvek pridaných konzervačných prostriedkov spolu s informáciami o ich presnej koncentrácii vo výrobku. Výrobca alebo dodávateľ konzervačných prostriedkov poskytne informácie o dávkovaní potrebnom na stabilizáciu výrobku.

b) Zakazuje sa vyhlasovať alebo naznačovať na obale, alebo akýmkoľvek iným spôsobom oznamovať, že výrobok má antimikrobiálny účinok. Hodnotenie a overovanie: Príslušnému orgánu sa predložia texty a grafická úprava použité na každom druhu balenia a/alebo ukážky každého odlišného druhu balenia.

c) Biocídy, či už ako súčasť chemického zloženia, alebo ako súčasť akéhokoľvek prípravku zahrnutého do chemického zloženia, ktoré sa používajú na stabilizáciu výrobku a ktoré majú priradené rizikové vety R50-53 alebo R51-53, sú v súlade so smernicou 67/548/EHS a jej zmenami a doplneniami alebo smernicou 1999/45/ES povolené, ale len vtedy, keď nie sú potenciálne bioakumulatívne. V tejto súvislosti sa biocíd považuje za potenciálne bioakumulatívny, ak log Pow (logaritmus rozdeľovacieho koeficientu oktán-1-ol/voda) ≥ 3,0 (pokiaľ experimentálne stanovená BCF ≤ 100). Koncentrácia biocídov v konečnom výrobku nesmie presiahnuť maximálnu povolenú koncentráciu uvedenú v smernici Rady 76/768/EHS z 27. júla 1976 o aproximácii právnych predpisov členských štátov týkajúcich sa kozmetických výrobkov a jej neskorších zmenách a doplneniach. Hodnotenie a overovanie: Poskytnú sa kópie kariet bezpečnostných údajov materiálov všetkých biocídov spolu s dokumentáciou o koncentrácii biocídov v konečnom výrobku.

5. Farbivá alebo farbiace prípravky

Akékoľvek farbivo alebo farbiaci prípravok použitý vo výrobku musí byť povolený smernicou 76/768/EHS a jej neskoršími zmenami a doplneniami alebo musí byť povolený smernicou Európskeho parlamentu a Rady 94/36/ES z 30. júna 1994 o farbivách na použitie v potravinách (4) a jej neskoršími zmenami a doplneniami, alebo musí byť charakterizovaný environmentálnymi vlastnosťami, ktoré v súlade so smernicou 67/548/EHS a jej neskoršími zmenami a doplneniami nezahŕňajú klasifikáciu s rizikovými vetami R50-53 alebo R51-53.

Hodnotenie a overovanie: Príslušnému orgánu sa poskytne vyhlásenie o súlade s týmto kritériom spolu s kompletným zoznamom všetkých použitých farbív a farbiacich prípravkov.

6. Vonné látky

a) Výrobok neobsahuje parfumy obsahujúce nitrované alebo polycyklické pižmá (podľa špecifikácie v kritériu 3a).

b) Akékoľvek zložky pridané do výrobku ako vonné látky musia byť vyrobené a/alebo sa s nimi musí zaobchádzať podľa pravidiel Medzinárodnej asociácie pre vonné látky.

c) V detergentoch na umývanie riadu na profesionálne použitie sa vonné látky nepoužívajú.

Hodnotenie a overovanie: Príslušnému orgánu sa poskytne vyhlásenie o súlade s každou časťou tohto kritéria.

7. Senzibilizujúce látky

V súlade so smernicou 1999/45/ES a jej zmenami a doplneniami sa na výrobok nevzťahuje riziková veta R42 (môže spôsobiť senzibilizáciu pri vdýchnutí) a/alebo R43 (môže spôsobiť senzibilizáciu pri kontakte s pokožkou).

V súlade so smernicou 67/548/EHS (4) a jej zmenami a doplneniami alebo smernicou 1999/45/ES a jej zmenami a doplneniami nesmie koncentrácia akejkoľvek látky alebo zložky, na ktorú sa vzťahuje riziková veta R42 (môže spôsobiť senzibilizáciu pri vdýchnutí) a/alebo R43 (môže spôsobiť senzibilizáciu pri kontakte s pokožkou), presiahnuť 0,1 % hmotnosti konečného výrobku.

Hodnotenie a overovanie: Príslušnému orgánu sa poskytne presná koncentrácia všetkých zložiek, na ktoré sa vzťahujú rizikové vety R42 a/alebo R43, spolu s kópiami kariet bezpečnostných údajov materiálov.

8. Škodlivé alebo korozívne vlastnosti

Výrobok nie je klasifikovaný ako „škodlivý“ (Xn) alebo „korozívny“ (C) podľa smernice 1999/45/ES.

Hodnotenie a overovanie: Príslušnému orgánu sa spolu s kópiami kariet bezpečnostných údajov materiálov poskytnú presné koncentrácie všetkých látok použitých vo výrobku ako súčasti chemického zloženia alebo ako súčasti akéhokoľvek prípravku zahrnutého v chemickom zložení, ktoré sú klasifikované ako „škodlivé“ alebo „korozívne“.

9. Požiadavky na balenie

a) Primárny obal bez uzáveru má mať objemový koeficient obalu (VCP), ktorý je menší alebo sa rovná 1,9. Toto kritérium sa neuplatňuje, ak je primárny obal vyrobený z 50 % alebo viac recyklovaného materiálu. VCP sa rovná objemu najmenšieho obdĺžnikového tuhého telesa (obdĺžnikovo rovnobežne rozvádzaného), ktoré môže obsahovať obal, vydelenému objemom výrobku obsiahnutého v obale.

b) Ak je primárny obal vyrobený z recyklovaného materiálu, akékoľvek označenie tejto skutočnosti na obale má byť v súlade s normou ISO 14021 „Environmentálne značky a vyhlásenia — vlastné vyhlásenie tvrdení o environmentálnych vlastnostiach (typ II environmentálneho označenia)“.

c) Časti primárneho obalu sa dajú od seba ľahko oddeliť na časti pozostávajúce z jedného druhu materiálu.

d) Plastické materiály, ktoré sa používajú ako materiál na hlavný zásobník, sa označujú v súlade so smernicou Európskeho parlamentu a Rady 94/62/ES z 20. decembra 1994 o obaloch a odpadoch z obalov (5) alebo v súlade s normou DIN 6120, časť 1 a 2, v spojitosti s normou DIN 7728, časť 1.

Hodnotenie a overovanie: Príslušnému orgánu sa poskytnú údaje o obale a/alebo jeho vzorke spolu s vyhlásením o zhode s každou časťou tohto kritéria.

POUŽITEĽNOSŤ

10. Použiteľnosť

Výrobok je vhodný na použitie a spĺňa požiadavky spotrebiteľov.

Čistiaca schopnosť musí byť taká istá alebo lepšia ako čistiaca schopnosť najpredávanejšieho výrobku na trhu alebo ako generického referenčného výrobku (pozri dodatok III), ktoré schválil príslušný orgán, a lepšia ako čistiaca schopnosť čistej vody.

Čistiaca schopnosť musí byť taká istá alebo lepšia ako čistiaca schopnosť najpredávanejšieho výrobku na trhu alebo ako generického referenčného výrobku, ktoré schválil príslušný orgán.

Hodnotenie a overovanie: Čistiaca schopnosť a čistiaca účinnosť sa musia skúšať použitím primeranej a odôvodnenej laboratórnej skúšky výkonnosti, ktorá sa uskutoční v rámci špecifikovaných parametrov uvedených v rámci opísanom v dodatku III.

INFORMÁCIE PRE SPOTREBITEĽA

11. Návod na použitie

Na obale výrobku sú tieto informácie:

a) „Pri účinnom umývaní riadu, ktoré šetrí spotrebu vody a energie a chráni životné prostredie, nepoužívajte tečúcu vodu, ale riad najprv namočte a použite odporúčanú dávku. Najúčinnejšie môžete umývať bez množstva peny“ (alebo ekvivalentný text).

b) Na obale sa uvedú informácie v primeranej veľkosti a na viditeľnom pozadí. Použitie piktogramu je dobrovoľné. kde x, y, z a w musí určiť žiadateľ alebo výrobca. Miera použitá v uvedenom piktograme je mililiter. Druhá známa miera, ako napríklad kávová lyžička, sa dodatočne uvádza v zátvorkách (ako je to v uvedenom piktograme). Ale ak má obal účinný a praktický dávkovací systém, ktorý môže poskytnúť rovnako spoľahlivé dávkovanie, môže sa použiť aj alternatívna miera (napr. plný uzáver, streknutie alebo iné).

c) Uvedenie približného počtu umývaní, ktoré môže spotrebiteľ urobiť s jednou fľašou, sa odporúča, ale je dobrovoľné. Tento údaj sa vypočítava vydelením objemu výrobku dávkou potrebnou na 5 l umývacej vody na špinavý riad (ako to naznačuje zobrazený piktogram).

d) Uplatňuje sa nariadenie Európskeho parlamentu a Rady (ES) č. 648/2004 z 31. marca 2004 o detergentoch (6).

e) „Viac informácií možno získať na internetovej adrese EÚ pre environmentálne značky: http://europa.eu.int/ecolabel“ (alebo ekvivalentný text).

Hodnotenie a overovanie: Príslušnému orgánu sa poskytne vzorka výrobku vrátane značky spolu s vyhlásením o splnení každej časti tohto kritéria.

12. Informácie na environmentálnej značke

Kolónka 2 environmentálnej značky obsahuje tento text:

— znížený vplyv na život vo vodnom prostredí,

— znížené použitie nebezpečných látok,

— jasný návod na použitie.

(1) Ú. v. EÚ L 104, 8.4.2004, s. 13.

(2) Ú. v. ES 196, 16.8.1967, s. 1.

(3) Ú. v. ES L 200, 30.7.1999, s. 1.

(4) Ú. v. ES L 237, 10.9.1994, s. 13.

(5) Ú. v. ES L 365, 31.12.1994, s. 10.

(6) Ú. v. EÚ L 104, 8.4.2004, s. 1.